Eretria
Store norske leksikon,Historie,Arkeologi,Klassisk arkeologi,Gresk arkeologi
Eretria er et sted i Hellas, på øya Evvia, ved Evripos-sundet, 18 kilometer sørøst for Khalkis, hvor det finnes ruiner av templer og bymurer fra antikken.
I sin blomstringstid på 700-tallet fvt. grunnla Eretria en rekke kolonier i Egeerhavet og Adriaterhavet, blant annet Kerkyra. Eretria ble ødelagt av perserne i 490 fvt., men spilte igjen en viktig rolle under striden mot Filip av Makedonia. I 198 fvt. ble Eretria endelig ødelagt av romerne. Les mer i Store norske leksikon Evvia den greske antikken den greske antikkens forhistorie den greske antikkens kunst og arkitektur